open-index/open-wikipedia-markdown huggingface dataset:
Svein Ystenes

**Svein Ystenes** (født 22. mai 1953) er en norsk tidligere fotballspiller og -leder. Ystenes var målvakt.

Ystenes startet karrieren i Stålkameratene i hjembyen Mo i Rana. Vinteren 1973 gikk han i forbindelse med at han avtjente militærtjeneste på Andenes til Bodø/Glimt hvor han ble én sesong. 1974-1978 sto han igjen i mål for Stålkameratene, før han vinteren 1979 gikk over til byrivalen Mo Idrettslag. Foran 1983-sesongen forlot Ystenes så igjen hjembyen, denne gangen for å spille for Mjøndalen IF, hvor det ble med den ene sesongen, da det i november samme år ble klart at han neste år skulle være sisteskanse for Kongsvinger IL.

I Kongsvinger ble Ystenes i første omgang i fem sesonger, til han etter 1988-sesongen varslet at han ville legge opp. Våren 1990 gjorde Ysenes så et lite comeback for KILs andrelag i 4. divisjon, før han i juni ble plukket opp av Lillestrøm Sportsklubb som vikar for en skadd Frode Grodås, og dermed var tilbake på øverste nivå i norsk fotball. Det ble med den ene høsten i LSK på en fire måneders utlånsavtale, og han gikk etter dette over til en rolle som keepertrener i Kongsvinger.

Høsten 1993 fikk Ystenes et siste innhopp for KIL i siste serierunde, mot Bodø/Glimt, og kom dermed opp i 100 kamper for klubben. Etter dette fortsatte Ystenes som keepertrener i KIL i en årrekke, kombinert med «sivil» jobb i Sparebanken Hedmark.

Rundt 2004 ble Ystenes leder i KILs sportslige utvalg, en rolle han hadde til sommeren 2006. Han har senere også innehatt en rekke andre formelle og uformelle, sportslige og administrative roller i klubben.

## Referanser


## Eksterne lenker
*
Ruben Varias Reyes

**Ruben Varias Reyes** (født 1940-1941, død 25. mars 2020 i London) var en filippinsk diplomat som forlot sitt lands utenrikstjeneste etter å ha stilt spørsmål ved ekstravagante innkjøp foretatt av familien til president Ferdinand Marcos.

## Liv og virke
### Bakgrunn
Ruben Varias Reyes hadde utdannelse i juss og administrasjon fra University of the Philippines og var i hærens reserve. Der var han blitt utdannet i etterretningsarbeide.

### Filippinsk diplomat
I 1974 ble han som 33 år gammel diplomat sendt fra Manila til London for å virke som finansattasjé ved den filippinske ambassade der. På den tid regjerte Marcos under unntakslover (*martial law*), og hans hustru Imelda kjent for sine ineternasjonale innkjøpsekstravaganser. De ble senere anklaget for å ha plyndret fra statskassen og overført milliarder av dollar til utlandet. Det meste av pengene ble verken funnet eller tilbakeført.

Roben Reyes satte spørsmålstegn ved Marcos-tidens økonomiske utskeielser, konkret blant annet familiens pengebruk i London på ting som persiske tepper, parfyme og fast eiendom. Ved en anledning blokkerte han kjøpet av luksusbiler importert fra Vest-Tyskland, ifølge hans datter, Rachel A.G. Reyes.  Hun sa videre at faren *«finkjemmet utgiftene til banketter og mottagelser, hans stabs pengebruk, som noen ganger kunne komme opp hundrevis av dollar til drinker på nattklubber og 'escort services' for besøkende VIP's*».

Ruben Reyes satte også spørsmålstegn ved den filippinske London-ambassadør Jose Manuel Stilianopoulos' utgifter til hundemat; ambassadøren hadde avsatt én etasje i ambassaden til sine hunder, en afghansk mynde og en grand danois.

Reyes ble etter en tid tilbakekalt til Manila og tilbudt en kraftig forfremmelse og en post ved ambassaden i Moskva. Han avslo posteringen fordi han så på den som et forsøkt på å ko-optere ham, og forlot utenrikstjenesten i 1982. Hans datter sa at dette var en vanskelig tid for familien. *«Min far kom til slutt til at hans beslutning om å takke nei til posteringen var til familiens beste, og - tror jeg - muligens også for hans sjel»*.

### Etter diplomatiet
Etter at Reyes forlot sin ambassadepost, forble familien i London, og der startet de et reisebyrå. Senere gikk han og hans hustru Neria Gesmundo Reyes inn i eiendomsbransjen og gjorde det godt der. Hun døde i  2015.

Ruben V. Reyes døde 25. mars 2020 på St. Mary’s Hospital i London av covid-19, i en alder av 79 år.

## Referanser
Mørk

**Mørk** har flere betydninger:

* Mørk (måleenhet) er et gammelt arealmål på Færøyene.
* Mørk (etternavn) er et etternavn i bruk i Norge og Danmark.
Mørk (etternavn)

**Mørk** er et etternavn i bruk i Norge og Danmark. 1400 personer hadde dette navnet i Norge i 2020, med andre stavemåter (Mörk, Mörch, Mørck, og Mörck) drøyt 2000 personer.

Personer med dette etternavnet:

* Arvid Mørch (1954–), norsk entreprenør og underholder, kjent som Sildakongen
* Bjarne Mørk-Eidem (1936–), norsk politiker, tidligere minister i Fiskeridepartementet og leder i Riksrevisjonen
* Børge Mørk (1971–), norsk svømmer
* Brian Mørk (1973–), dansk komiker
* Claus Mørch sr. (1912–2004), norsk fekter
* Claus Mørch jr. (1947–), norsk fekter
* Claus Severin Mørch (1976–), norsk fekter
* Dea Trier Mørch (1941–2001), dansk kunstner og forfatter
* Edward Mørk (1888–1962), norsk fagforeningsmann og politiker
* Ejvind Mørch (1873–1962), dansk arkitekt og høyskolemann
* Ellef Jacobsen Mørch (1761–1823), norsk bonde, stortingsmann 1815–17
* Emil Mørch (1850–1921), norsk industrimann
* Erik Mørk (1925–93), dansk skuespiller
* Fredrikke Mørck (1861–1934), norsk kvinnesakskvinne og lærer
* Hans Olav Mørk (1956–), norsk prest og musiker
* Ibi Trier Mørch (1910–1980), dansk arkitekt
* Kjell Mørk Karlsen (1947–), norsk musiker, klassisk komponist og organist
* Marcus Mørk (1987–), dansk håndballspiller
* Nora Mørk (1991–), norsk håndballspiller
* Ole Mørk (1948–), dansk fotballspiller
* Ole Clausen Mørch (1774–1829), norsk kjøpmann, representant til Riksforsamlingen 1814 
* Truls Mørk (1961–), norsk cellist

## Referanser
Jose Manuel Stilianopoulos

**José Manuel Stilianopoulos y Estela**, også kjent som **Mike Stilianopoulos**, (født 22. september 1930 i Manila på Filippinene, død 4. november 2016 i Madrid i Spania) var en filippinsk ambassadør til Storbritannia og til andre europeiske land.

## Liv og virke
### Bakgrunn
Jose Manuel Stilianopoulos var født i Manila  som sønn av Doña Ana Estela og den greske forretningsmannen Don Carlos Stilianopoulos. Han var barnebarn av den spanske forretningsmannen Don Miguel Estela og nevø til Sebastian Caruso Moll (kongressmann for Camarines Sur) og Jesus «Og» Estela Ramos (skuespiller). Stilianopoulos var også onkel til *mystique*-modellen Hilda Estela Garchitorena.

Han var gift med Doña Esperanza Ridruejo, også kjent som Pitita.

### Ambassadør
Han ble utnevnt av president Ferdinand Marcos som Filippinenes syvende ambassadør til Storbritannia, en stilling han innehadde fra 1977 til 1982.

Under sin tid som ambassadør eide paret en tilbaketrukket villa nær Marbella i Spania, og de kom i offentlighetens søkelys i 1979 da prinsesse Margaret bodde i villaen med Roddy Llewellyn, mens hun gjenopptok det forholdet som tidligere var blitt avsluttet under hennes ekteskap med Antony Armstrong-Jones. I deres sosiale kretser, som også omfattet prinsesse Margaret, var de kjent helt enkelt som Mike og Pitita.

Etter tjeneste som ambassadør i en rekke europeiske land slo han seg ned i Spania. Mike og Pitita bodde i det sentrale Madrid fra 1980-årene. Han døde eller lengre tids helseproblemer den 4. november 2016 i Madrid.

## Referanser
Sanckia

***Sanckia*** er en slekt av biller som tilhører familiegruppen bladbiller (Chrysomelidae).

## Utseende
Små (2,5 -5,5 millimeter), svarte jordlopper.

## Levevis
Både larvene og de voksne (imago) billene lever av å spise blad på næringsplanten.

## Utbredelse
Slekten er vidt utbredt i Afrika inkludert Madagaskar, der de fleste artene lever, og forekommer også i Sørøst-Asia.

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien **jordlopper**, Alticinae Newman, 1834
****** stammen Alticini
******** Slekten ***Sanckia*** Duvivier, 1891
********* *[[Sanckia antongilensis]]* Bechyné, 1956
********* *[[Sanckia antsingyensis]]* Bechyné, 1956
********* *[[Sanckia insignis]]* Bechyné, 1948
********* *[[Sanckia insulana]]* Bechyné, 1956
********* *[[Sanckia johanna]]* Duvivier, 1891
********* *[[Sanckia kolibaci]]* (Medvedev, 2004)
********* *[[Sanckia lebisi]]* Bechyné, 1952
********* *[[Sanckia longicornis]]* (Jacoby, 1897)
********* *[[Sanckia meridionalis]]* Bechyné, 1956
********* *[[Sanckia micheli]]* (Medvedev, 1995)
********* *[[Sanckia ornatipennis]]* Bechyné, 1956
********* *[[Sanckia pauliani]]* Bechyné, 1956
********* *[[Sanckia tananarivensis]]* Bechyné, 1948
********* *[[Sanckia tsaratananae]]* Bechyné, 1956
********* *[[Sanckia venusta]]* Duvivier, 1891

## Eksterne lenker
*
Johannes Bårdsen Tveit

**Johannes Bårdsson Tveit** (født 1786, død 10. mars 1847) var en norsk gårdbruker og hardingfelemaker fra Samnanger, kjent for de såkalte Tveita-felene.

Tveit tok i sin tid over farsgården med samme navn. Ved siden av gårdsdriften laget han hardingfeler, som var kjent for å være høgmælte og klare i tonen og ansett som blant de beste og mest forseggjorte felene i sin tid. Felene hans ble kalt Tveita-feler, samnangerfeler eller samningafeler. Råemnene til felene sine hentet han fra treslagene svartor, furu og hassel.

## Referanser
Beret Bråten

**Beret Bråten** (født 1965) er en norsk sosiolog, statsviter og tidligere politiker (Ap). Hun er førsteamanuensis ved Universitetet i Oslo og forsker II (bistilling) ved Fafo. Hun har bakgrunn som nestleder i AUF og politisk rådgiver for statsminister Thorbjørn Jagland, og er nestleder i Norsk Kvinnesaksforening (NKF) fra 2020.

## Karriere
Hun har bakgrunn som politiker i AUF og Arbeiderpartiet. Hun var nestleder i AUF fra 1992 til 1994, da hun ble etterfulgt av Anniken Huitfeldt. Hun var ja-sidens kandidat til ledervervet i AUF i 1992 i forkant av folkeavstemningen om Norges tilslutning til EU 1994, med støtte ikke minst fra AUF i Oslo, men tapte for nei-sidens kandidat Trond Giske.

Bråten ble i 1990-årene omtalt som en av partileder og statsminister Thorbjørn Jaglands nærmeste medarbeidere og en sentral person i partiapparatet på Youngstorget. Hun var politisk rådgiver for Jagland ved Statsministerens kontor da Jagland var statsminister fra 1996 til 1997; i Jagland-regjeringen var hun en av statsministerens nærmeste samtalepartnere ved siden av Grete Knudsen, Britt Schultz og Ranveig Frøiland. Etter at Jagland gikk av som statsminister var hun ansatt som Jaglands personlige rådgiver i partiapparatet fra 1997 til 1999. Hun var vararepresentant til Stortinget i perioden 1985–1989.

Bråten tok hovedfag i sosiologi i 2002 og doktorgrad i statsvitenskap i 2013 med en avhandling om inkludering av innvandrere i politikken (flerkulturelt medborgerskap), begge deler ved Universitetet i Oslo. Bråten var ansatt som rådgiver ved KILDEN Informasjonssenter for kjønnsforskning 2002–2006, som stipendiat ved Senter for tverrfaglig kjønnsforskning 2006–2010 og var ansatt i Barne-, likestillings- og inkluderingsdepartementet knyttet til sekretariatet for Likestillingsutvalget fra 2011 til 2012. Fra 2013 har hun vært forsker II ved Fafo. Bråten var styreleder i KILDEN 2017–2019, og redaktør for *[[Tidsskrift for kjønnsforskning]]* sammen med Mari Teigen fra 2018 til 2020, I 2020 ble hun nestleder i Norsk Kvinnesaksforening, der Anne Hege Grung ble leder fra samme tidspunkt. Sammen med justisminister Knut Storberget utgav hun i 2007 boken *Bjørnen sover: Om vold i familien* og i 2013 redigerte hun boken *Krysningspunkter: Likestillingspolitikk i et flerkulturelt Norge*.

## Referanser


## Eksterne lenker
*
Elliott Crosset Hove

**Elliott Crosset Hove** (født 18. mars 1988 i København) er en dansk skuespiller, utdannet ved Den Danske Scenekunstskole i København i 2015.Han er sønn av skuespilleren Anders Hove og den amerikanske koreografen Ann Thayer Crosset. Han er delvis oppvokst i Los Angeles, hvor faren i flere år spilte i såpeoperaen *[[General Hospital]]*. Deretter flyttet familien tilbake til Danmark.

Hove arbeider både som teater-, TV- og filmskuespiller og har særlig gjort seg bemerket med hovedrollen som Emil i Hlynur Pálmasons film *[[Vinterbrødre]]* (2017), og hovedrollen i samme regissørs film *[[Vanskapte land]]* (2022).

Under Årets Reumert-utdelingen i 2017 fikk han en av årets talentpriser for sine roller i forestillingene *Vrede* på Folketeatret i København samt *Dekalog* og *Livlægens Besøg* på Betty Nansen Teatret. I 2018 vant han Robertprisen for årets mannlige hovedrolle for rollen i *Vinterbrødre*.

## Filmografi (utvalg)
### Filmer
* 2023: *[[Den store stilhed]]* – Erik 
* 2022: *[[Vanskapte land]]* – presten Lucas 
* 2020: *[[Kød og blod]]* – David
* 2019: *[[Danmarks sønner]]* – ung mann 
* 2019: *[[Før frosten]]* – Peder 
* 2018: *[[Journal 64 (film)|Journal 64]]* – Curt Wad som ung
* 2017: *[[Vinterbrødre]]* – Emil
* 2016: *[[Forældre (film fra 2016)|Forældre]]* – Kjeld som ung 
* 2016: *[[Fuglene over sundet]]* – mann in trenchcoat
* 2016: *[[I blodet]]* – Knud 
* 2015: *[[9. april (film)|9. april]]* – Menig Lassen 
* 2015: *Mennesker bliver spist* – Sune

### TV-serier
* 2021: *[[Kastanjemannen]]* – Linus Bekker
* 2018: *Klaphat* – Hjalte Emil Jensen
* 2018: *[[Broen]]* (sesong fire) – Kevin

## Referanser


  
 

## Eksterne lenker
*
The Witcher (videospill)

***The Witcher*** er et videospill fra 2007 utviklet av polske CD Projekt RED, basert på Andrzej Sapkowskis romanserie med samme navn. Spillet tar utgangspunkt i en middelaldersk fantasiverden, der hovedpersonen Geralt of Rivia er en av få omreisende monsterjegere med overnaturlige evner, kalt Witchers. Spillet har fått to oppfølgere, *[[The Witcher 2: Assassins of Kings]]* i 2011 og *[[The Witcher 3: Wild Hunt]]* i 2015.

Gerald of Rivia har to sverd, ett av stål til å kjempe mot mennesker og dyr, og ett av sølv for å bekjempe monstre. Spilleren må angripe på rett tidspunkt for å utløse kombinasjoner som gjør enda mer skade på fiendene. Alkymi er også en viktig del av spillet, og Gerald kan lage blandinger som gir gunstige, eller uheldige virkninger, og som kan drikkes, smøres på våpen eller kastes som granater.

Konsekvensene av valg spilleren gjør kommer ofte til syne senere i spillet, noe som gjør at spilleren må ta konsekvensen av dårlige valg og ikke bare kan laste inn på nytt.

## Mottagelse
Spillet fikk gode omtaler da det kom, og fikk 81 av 100 hos Metacritic. Spillet ble nominert til årets rollespill i 2007 av The Academy of Interactive Arts and Sciences, en pris som gikk til Mass Effect.

## Referanser


## Eksterne lenker
* 
*
Marius Frøvig Schneider

**Marius Frøvig Schneider** (født 13. januar 1986) er en norsk tidligere friidrettsutøver som representerte IL i BUL og IL Norna-Salhus.

Han vant ett NM-gull og åtte NM-medaljer på 800 meter og stafett i perioden 2004–2012.

## Medaljer i norske mesterskap

## Referanser




## Eksterne lenker
* 
*  Marius Frøvig Schneider – Norges Friidrettsforbund
Karl Henrik Felde

**Karl Henrik Felde** (født 23. februar 1977) er en norsk tidligere friidrettsutøver som representerte IL Gular.

Han vant sju NM-gull på stafett i perioden 1995–2004.

## Medaljer i norske mesterskap

## Referanser




## Eksterne lenker
* 
*  Karl Henrik Felde – Norges Friidrettsforbund
Lars Røttingen

**Lars Røttingen** (født 16. april 1980) er en norsk friidrettsutøver som representerer IL Gular.

Han vant tre NM-gull og åtte NM-medaljer på 1500 meter og stafett i perioden 2003–2008.

## Medaljer i norske mesterskap

## Referanser




## Eksterne lenker
* 
*  Lars Røttingen – Norges Friidrettsforbund
Giro di Lombardia 2006

**Il Lombardia 2006** var et sykkelritt som ble arrangert i regionen Lombardia i Italia i 2006.

## Resultater

## Referanser
Niko og veien til stjernene

***Niko og veien til stjernene*** er en finsk julerelatert animasjonsfilm fra 2008 regissert av Kari Juusonen og Michael Hegner. 

I 2012 kom det en oppfølger, *[[Niko 2: De flygende brødrene]]*.

## Handling
Historien følger Niko, et ungt reinsdyr som får vite fra moren sin at faren hans var et av reinsdyrene som trekker julenissens slede. Men Niko er livredd for å fly. Han blir fort svimmel når han forsøker, og må lære seg å overvinne denne frykten.

Niko tar derfor flyleksjoner fra et klønete flygende ekorn, og reiser deretter til Nordpolen for å redde en urolig julenisse og hans flygende reinsdyr.

## Stemmer

### Finske originalstemmer
* Olli Jantunen som Niko
* Hannu-Pekka Björkman som Julius
* Vuokko Hovatta som Wilma
* Vesa Vierikko som Musta Susi
* Jussi Lampi som Räyskä
* Risto Kaskilahti som Rimppa
* Minttu Mustakallio som Essie
* Dennis Schmidt-Fob som Prancer
* Elina Knihtilä som Oona

### Norsk versjon
* Julian Mæhlen som Niko
* Trond Brænne som Julius
* Berit Boman som Wilma
* Paul Ottar Haga som Svarteulv
* Katrine Blomstrand som Essie
* Anders Bye som Spekk
* Siv Klynderud som Stjernen

## Referanser


## Eksterne lenker
*
Joen Hans Joensen

**Joen Hans Martin Joensen** (født 23. november 1881 i Sørvágur, død 25. mars 1960 samme sted) var færøysk fisker og politiker. Han var innvalgt på det færøyske Lagtinget fra 1924 til 1936. Det var etter forslag fra Joensen at Lagtinget vedtok en offentlig lønnssikring for de færøyske fiskerne, men ordningen ble først innført mange år senere.

## Referanser
St. Hanshaugen

**St. Hanshaugen** kan vise til:
* St. Hanshaugen (park), park i Oslo
* St. Hanshaugen (strøk), strøket med navn etter parken
* Bydel St. Hanshaugen, administrativ bydel i Oslo med navn etter parken og strøket
* St. Hanshaugen skole, tidligere skole i Oslo
* Sankthanshaugen (Hønefoss), to store hauger i Hønefoss
Vilde Humstad Aasmo

**Vilde Humstad Aasmo** (født 1998) er en norsk friidrettsutøver som har representert Sandnes IL og IK Tjalve.

Hun vant ni NM-gull og 20 NM-medaljer på 60 meter, 100 meter, 200 meter og stafett i perioden 2015–2025.

## Medaljer i norske mesterskap

## Referanser




## Eksterne lenker
* 
*  Vilde Aasmo – Norges Friidrettsforbund
Gorgan

**Gorgan**, tidligere **Astarabad**, er hovedstaden i provinsen Golestan i Iran. Byen ligger helt nord i landet, om lag tretti kilometer øst for Det kaspiske hav og om lag femti kilometer sør for grensen til Turkmenistan. Byen hadde  innbyggere i 2016.

Innbyggerne i Gorgan, hovedstaden i Golestan-provinsen, består hovedsakelig av en delt majoritet av turkmenere, mazandaranere og persere. Disse gruppene utgjør de dominerende etnisitetene i byen og i regionen for øvrig. I tillegg finnes det assimilerte kurdere og balutsjer i Gorgan, som i stor grad har tilpasset seg den lokale kulturen og språket.

Ifølge den greske historikeren Arrian var Zadracarta den største byen i Hyrcania og stedet for det «kongelige palasset». 

## Se også
* Gorgans store mur

## Noter

## Referanser


## Eksterne lenker
*
Terje Aggvin

**Terje Aggvin** (født 11. april 1974) er en norsk tidligere friidrettsutøver fra Odda som representerte IL Korlevoll, Ås IL, Gjesdal IL og IL Gular.

Han vant to NM-gull og 20 NM-medaljer på 3000 meter hinder, terrengløp, motbakkeløp og stafett i perioden 1997–2010.

## Medaljer i norske mesterskap

## Referanser




## Eksterne lenker
* 
*  Terje Charles Aggvin – Norges Friidrettsforbund
Claude Goasguen

**Claude Goasguen** (født 12. mars 1945 i Toulon i Frankrike, død 28. mai 2020 i  Issy-les-Moulineaux) var en fransk politiker.

## Liv og virke
### Bakgrunn
Claude Goasguen kom fra Toulouse og tilhørte det bretonske befolkningssegmentet der. Familien flyttet til Paris da han var i tenårene. Han ble utdannet i juss og tok juridisk doktorgrad ved université Panthéon-Assas.

### Akademisk karriere
Fra 1976 til 1986 underviste han ved Université Sorbonne Paris Nord (kalt *université Paris XIII*), og var dekan ved dets juridiske fakultet fra 1982 til 1984. Fra 1986 til 1988 var han rådgiver for landets undervisningsminister, René Monory, spesielt hva gjaldt båndene mellom universitetene og den private sektor og yrkesutdannelsen. Fra desember 1987 til januar 1991 var han universitetets rektor.

### Politisk virke
Han var medlem av Frankrikes nasjonalforsamling for Paris fra 1993 til 1995 og atter fra  1997 til sin død i 2020. Han var medlem av partiet Les Républicains.

I en kortere tid var han minister for statlige reformer, desentralisering og borgerskap i 1995 under statsminiter Alain Juppé.

Han ble kjent for sine kommentarer rettet mot det palestinske folk og om muslimer bosatte i Frankrike.

Goasguen var en kraftfull støtter av undertrykte kristne minoriteter i Den nære Østen og talte tydelig om deres kår på offentlige folkemøter om dem høsten 2015. Han var mottaker av Æreslegionen.

Goasguen døde 28. mai 2020 i Issy-les-Moulineaux i Frankrike av covid-19, i en alder av 75 år.

## Referanser
Delphi Fondene

**Delphi Fondene** er en norsk tidligere forvalter av verdipapirfond, som nå er en del av Storebrand Asset Management.

Per 2019, forvalter Delphi fem aktivt forvaltede verdipapirfond: Delphi Global, Delphi Europe, Delphi Nordic, Delphi Norge, og Delphi Kombinasjon.

Delphi Global, Delphi Europe og Delphi Nordic fikk markedsføringslisens for Finland og Nederland i 2012, og Island ble lagt til i 2018. Disse markedsføringslisensene betyr at Delphis fond nå tilbys private og institusjonelle investorer i Norge, Sverige, Finland, Island og Nederland. Utenfor hjemmemarkedet sitt i Norge, tilbyr Delphi sine tjenester kun til institusjonelle kunder, inkludert fondsplattformer.

## Historie
Selskapet ble etablert på midten av 1980-tallet som et markedsanalyse- og databehandlingsfirma, men i 1995 hadde selskapet endret sin virksomhet til verdipapirfond- og aksjeforvaltning, og ble kjøpt av Storebrand-konsernet i 2000.

Delphi Fondene ble slått sammen med Storebrand Fondene i 2002, og er i dag en del av fondsporteføljen til Storebrand Asset Management.

## Referanser


## Eksterne lenker
*
Eirik Larsen

**Eirik Larsen** (samisk: **Lásse-Ivvár Erke**), født 1983, er en norsk sametingspolitiker fra Tjeldsund. Han representerer Norske Samers Riksforbund (NSR).  

Larsen har siden 2018 vært politisk rådgiver for Sametingsrådet. I 2018 ble han oppnevnt som politisk rådgiver av tidligere sametingspresident Aili Keskitalo og etter sametingsvalget i 2021 ble han på nytt oppnevnt som politisk rådgiver av sametingspresident Silje Karine Muotka. Som politisk rådgiver arbeider han blant annet med internasjonale saker i FN.

Han er innvalgt som sametingsrepresentant fra Vesthavet valgkrets for valgperioden 2021–2025 og er medlem av Plan- og finanskomiteen, men han har fritak fra vervet som folkevalgt så lenge han er politisk rådgiver for sametingsrådet. Ann Karin Kvernmo er fast møtende vara i hans sted.

## Utdannelse og yrkesliv
Larsen er jurist med mastergrad fra Universitetet i Tromsø – Norges Arktiske Universitet, hvor han har tatt spesialisering i urfolksrettigheter. Som student var han medlem av Studentstyret – NSU Tromsø og styremedlem i Senter for samiske studier. 

Larsen har tidligere vært byråkrat i Fornyings-, administrasjons- og kirkedepartementet og Kommunal- og moderniseringsdepartementet, hvor han var prosjektleder for oppfølgningen av NOU 2007: 13 Den nye sameretten. Han har også vært leder av Menneskerettssavdelingen i den samiske organisasjonen Samerådet. 

Larsen var styreleder for den samiske festivalen Márkomeannu i perioden 2015–2018 og leder av Iinná ja biras sámiid searvi (Hinnøy og omegn sameforening) i perioden 2020–2022.

## Referanser


## Eksterne lenker
* Sametinget: *Ny politisk rådgiver*
Knut Myrland

**Knut Hansson Myrland**, også **Knut Hansson Grønsdal**, (1851–1947) var en norsk skredder, spelemann og felemaker fra Samnanger. Myrland vokste opp på en husmannsplass under garden Grønsdal, nærmest en fjellgård i det indre av Samnanger. Han lærte seg til skredder og bosatte seg på Reistad i Samnanger.

Myrland var spelemann, men blir spesielt husket for hardingfelene han laget. De fleste var såkalte tveitafeler, som han laget med formene og verktøyet som Johannes Bårdsen Tveit hadde brukt, og som Knut Myrland senere kjøpte. Han solgte feler til både Storbritannia og USA.

## Referanser
Prva Slovenska nogometna liga 2018–2019

**Prva Slovenska nogometna liga 2018–2019**, var den 28 sesongen av Prva Slovenska nogometna liga. Sesongen begynte 20. juli 2018 og ble avsluttet 25. mai 2019. Regjerende mestere Olimpija Ljubljana klarte ikke å forsvare tittelen, og Maribor vant sitt 15 seriemesterskap.
## Tabell

## Klubbinfo

## Resultattabell
### Kamp 1–18

### Kamp 19–36

## Kvalifisering
Laget som kom på niende plass i PrvaLiga  møter laget som kom på andre plass i 2.SNL 2018/19. Der vinneren spiller i PrvaLiga 2019/20 og taperen spiller i 2.SNL 2019/20

*Tabor Sežana vant 2–1 sammenlagt og rykker opp til [[Prva Slovenska nogometna liga 2019–2020|PrvaLiga 2019/20]]; Gorica rykker ned til [[2. Slovenska nogometna liga 2019/20|2.SNL 2019/20]]*

## Toppscorer

## Utmerkelser

## Referanser
Musikkåret 1790

## Hendelser
*21. januar – Mozart holder generalprøve på hans nye opera *[[Così fan tutte]]* i nærværet av vennene Joseph Haydn og Michael Puchberg.
*26. januar – Mozarts opera *[[Così fan tutte]]* har premiere i Wien. 
*September – En trupp bringer Anhui-opera, eller hva som nå blir kalt Huiju, til Beijing i 1790, for fødselsdagen til Qianlong-keiseren. Dette er i praksis opprinnelsen for Beijingoperaen.
* Joseph Haydn og Ludwig van Beethoven møtes for første gang.
* Georg Joseph Vogler tar med seg sin oppfinnelse orkestrion til London.
* Etter dødsfallet til prins Nikolaus Esterházy oppløser sønnene hans orkesteret og medlemmene blir spredd.
* August Duranowski blir leder for Brussels opera-orkester.

## Fødsler

|-
|rowspan=1|Oktober|| 8. || Waldemar Thrane || norsk || dirigent og komponist ||align=center|38 ||align=center|1828 ||
|}
* 1. januar - Valerio Valeri, italiensk komponist (død 1858)
* 17. januar - Johann Georg Frech, tysk musikksjef, komponist og organist (død 1864)
* 20. januar - Luigi Pini, italiensk valthornist (død 1848)
* 2. februar - Domenico Donzelli, italiensk tenor (død 1873)
* 11. februar - Ignaz Assmayer, østerriksk komponist og kirkemusiker (død 1862)
* 16. februar – Chretien Urhan, fransk fiolinist, organist og komponist (død 1845)
* 15. mars - Nicola Vaccai, italiensk komponist (død 1848)
* 22. mai - Giuseppe Ciccimarra, italiensk operasanger
* 10. juni - Louis Joseph Daussoigne-Méhul, fransk komponist (død 1875)
* 14. august - Luigi Maroni Biroldi, italiensk orgelbygger (død 1842)
* 15. september - Giovanni David, italiensk tenor (død 1864)
* 27. september - Giuseppe Alinovi, italiensk komponist (død 1869)
* 30. oktober - Karol Lipiński, polsk fiolinist, komponist og operadirigent (død 1861)
* 7. november - Luigi Legnani, italiensk gitarist og komponist (død 1877)
* 11. november - Joseph Kreutzer, tysk fiolinist, dirigent og komponist (død 1840)
* Vincenzo Colla, italiensk musiker
* Carolina Crespi, italiensk sopran
* Giovanni Galzerani, italiensk koreograf, danser og komponist (død 1865)
* Francesco Sampieri, italiensk komponist (død 1863)
* Wilhelm Speyer, tysk komponist (død 1878)

## Dødsfall

|-
|rowspan=1|Desember|| 16. || Ludwig August Lebrun || tysk || oboist og komponist ||align=center|38 ||align=center|1752 ||
|}
* 7. januar - Antonio Corbisiero, italiensk komponist (født 1720)
* 19. februar - Jan Křtitel Krumpholtz, tsjekkisk komponist og harpist (47) (født 1747)
* Leontzi Honauer, tysk komponist (født 1730)
* Luisa Laschi, italiensk sopran (født 1760)
* Vincenzo Panerai, italiensk komponist og organist (født 1750)
* Giuseppe Santarelli, kastrert sanger, komponist og italiensk korleder (født 1710)
* Just Fernando Tenducci, kastrert sanger og italiensk komponist


Waldemar_Thrane.png|Waldemar Thrane(1790-1828)
Ignaz_Assmayr_Litho.jpg|Ignaz Assmayer(1790-1862)


## Referanser
Tarcisio Stramare

**Tarcisio Stramare** (født 14. september 1928 i Valdobbiadene i Italia, død 20. mars 2020 i Imperia) var en italiensk prest, bibelteolog, forfatter og lærer. Han var spesialist innen det smale teologiske forskningsfeltet josefologi.

## Liv og virke
Stramare studerte i Roma og Jerusalem og ble medlem av kongregasjonen St.-Josefs-oblatene, Han ble presteviet i 1952. Han ble i 1970 kalt til å overta lærestolen for Den Hellige Skrift (bibelteologi) ved Lateranuniversitetet i Roma, og deretter ved Urbaniana og ved det pavelige teologiske fakultet «Marianum». Han fikk viktige oppdrag fra Den Hellige Stol, både i den pavelige kommisjon for Nova Vulgata (siden 1973) der han var ansvarlig forr tekstedisjoner frem til sin død som konsultor for Kongregasjonen for helligkåringer.

Stramare var ordinært medlem av Den pavelige teologiske akademi og ledet *Giuseppino*bevegelsen (stiftet i 1963). Denne ble viktig for styrkingen og spredningen av andakten til Den hellige Josef av Nasaret.

Han oppviste en intens aktivitet som essayist og publisist, fremfor alt, men ikke utelukkende til hans bibelkunnskap og til studiet innen josefologien. Han nådde fra 1990-årene og 2000-årene også ut på fjernsyn, både i Italia og internasjonalt, og ved deltakelse i symposier og på konferanser.

Han døde den 20. mars 2020  i Imperia, i en alder av 91 år, som offer av covid-19.

## Verker i utvalg
* St. Joseph in Sacred Scripture, in theology and in worship, Milano, Piemme, 1983.
* *Matteo divorzista? Studio su Matteo, 5, 32 e 19, 9*, Brescia, Paideia, 1986
* *San Giuseppe nel mistero di Dio*, Milano, Piemme, 1992
* *La Santa Famiglia nel Mistero dell'Incarnazione*, Napoli, EDI, 1994
* *Gesù lo chiamò Padre. Rassegna storico-dottrinale su San Giuseppe*, Roma, Libreria Editrice Vaticana, 1997
* *Vangelo dei Misteri della Vita Nascosta di Gesù (Matteo e Luca I-II)*, Bornato in Franciacorta, Ed. Sardini, 1998
* *La Teologia della Divina Rivelazione* (IV edizione), Casale Monferrato, Ed. Portalupi, 2000
* *Giuseppe lo chiamò Gesù*, Casale Monferrato, Portalupi Editore, 2001
* *Il matrimonio della Madre di Dio*, Verona, Ed. Stimmatine, 2001
* *Via Crucis. Sulle orme del Redentore*, Roma, Libreria Editrice Vaticana, 2004
* *San Giuseppe «Il custode del Redentore» e l'identità della Chiesa*, Cinisello Balsamo, Edizioni San Paolo, 2005
* *Scrutate le Scritture, Saggi di esegesi e di teologia biblica*, Bornato in Franciacorta, Ed. Sardini, 2006
* *San Giuseppe, il santo più vicino a Gesù*, Torino, Elledici Editrice, 2008
* *San Giuseppe. Dignità, privilegi, devozioni*, Camerata Piceno, Shalom, 2008
* *San Giuseppe nei Santi Padri, negli scrittori ecclesiastici e teologi fino a San Bernardo*, Napoli, Editrice Domenicana Italiana, 2009

## Referanser


## Eksterne lenker
* https://openlibrary.org/authors/OL260114A/Tarcisio_Stramare, on Open Library, Internet Archive
* Intervju med pater Tarcisio Stramare (2006) om St. Josef, Sangiuseppe blogspt
* Tarciso Stramare, *Bibliotheca Sanctorum*, Vol. VI, Roma, coll. 1251-1287, conten. nel sito www.unavoceverona.it
Impossible Games

**Impossible Games** var et internasjonalt friidrettsstevne som ble arrangert på Bislett stadion i Oslo 11. juni 2020. Stevnet ble arrangert i stedet for Bislett Games, uten publikum, og var et *Wanda Diamond League Exhibition Event*.

## Stevnet
Grunnet Koronaviruspandemien i 2019–2020 og smittevernreglene i Norge kunne ikke Bislett Games arrangeres på tradisjonell måte. Arrangørene fant likevel ut at et tilpasset arrangement, med avstand mellom utøverne og utøverhotell i Sverige, kunne gjennomføres. Noen av tilpasningene er at løpsøvelser arrangeres med minst to tomme baner mellom hver utøver, og 2000 meter arrangeres som lagkonkurranse, der et kenyansk lag løper distansen i forkant av Impossible Games, og et norsk lag med brødrene Ingebrigtsen løper distansen under Impossible Games, og det laget med best gjennomsnittstid på de tre beste løperne vinner distansen.

## Resultater
### Menn
#### 100 meter

#### 1000 meter

#### 2000 meter
Løpet ble arrangert som en «landskamp» mellom Norge og Kenya. Denne ble vunnet av Norge, med best gjennomsnittstid på de tre raskeste løperne. 

#### 25.000 meter

#### 300 meter hekk

Kun én utøver deltok.

#### Diskos

#### Kulestøt

#### Stavsprang

Lavillenie hoppet noen dager før selve stevnet, hjemme i sin egen hage i Frankrike.

### Kvinner
#### 200 meter hekk

#### 600 meter

Kun to utøvere deltok.

#### 3000 meter

Kun én utøver deltok.

#### 10.000 meter

Johaug løp sin andre 10.000 meter noen sinne. Tiden oppfyller kravet til VM i friidrett 2021.

#### 300 meter hekk

## Referanser


## Kilder
* Resultater 

## Eksterne lenker
*  Wanda Diamond League - Impossible Games
Hosle skole

**Hosle skole** er en offentlig barneskole på Hosle i Bærum.

Skolen har over 500 elever, fordelt på 3 klasser i hvert trinn fra 1. til 7. klasse.


## Kjente personer som har gått på Hosle skole
* Erik&Kriss
* Margrethe Røed
NM i terrengløp 2008

**NM i terrengløp 2008** var en del av NM i friidrett 2008, men ble arrangert som to separate konkurranser.
NM kort løype og terrengstafett ble arrangert i Egersund 12.–13. april med Egersunds IK som arrangør.
NM lang løype ble arrangert på Haraløkka på Bøler i Oslo 13. september med Bøler IF som arrangør.

## Kort løype

### Menn senior (3 km)





### Kvinner senior (2 km)





## Terrengstafett

### Menn senior (2+4+2 km)





### Kvinner senior (2+4+2 km)





## Lang løype

### Menn senior (10 km)





### Kvinner senior (6 km)





## Kilder
* Tore Johansen, Egil Svendsby (red.) *Sportsboken 2008*, s. 245. Schibsted. ISBN 978-82-516-2531-9.
* friidrett.no: NM Terrengløp - kort løype, Egersund, 12. april 2008
* friidrett.no: NM Terrengløp - stafett, Egersund, 13. april 2008
* friidrett.no: NM Terrengløp lang løype kvinner
Egil Simensen

**Egil Simensen** (født 1940 i Os i Østerdalen) er en norsk veterinær og professor emeritus i husdyrmiljø og forebyggende helsearbeid ved Norges veterinærhøgskole.

Simensen er utdannet ved Norges veterinærhøgskole (1967). Han har lisensiatgrad fra Norges Landbrukshøgskole (1972) og PhD fra universitetet i Missouri, USA (1975) hvor han var gjesteforsker fra 1971-1972 og fra 1973–1975. Simensen tok doktorgrad (Dr.med.vet.) ved Norges veterinærhøgskole i 1983, med avhandlingen *An epidemiological study of calf health and performance in Norwegian dairy herds.* Han var ansatt ved Norges veterinærhøgskole fra 1976-2007, og var professor samme sted fra 1992. Han har særlig arbeidet med forebyggende helsearbeid i husdyrproduksjonen og dyrevelferd på besetningsnivå.

Simensen bidro til å etablere forebyggende helsearbeid som eget fag innenfor norsk veterinærmedisin. Forebyggende helsearbeid er i hovedsak rettet mot hele besetninger og ikke enkeltdyr, og omfatter tiltak for å sikre god helse og velferd hos dyrene. Gjennom sin forskning har Simensen vist hvordan en systematisk gjennomgang av driftsopplegget, husdyrmiljøet og ulike stellrutiner kan gi god dyrehelse og optimal produksjon.

## Bibliografi
Simensen har skrevet en rekke lokalhistoriske bøker og artikler om husdyrbruket i Nord-Østerdalen:

* 1971: *Miljøfaktorer i svineproduksjonen: En undersøkelse i svinebesetninger i praksis* – Norges Landbrukshøyskole
* 1982: *An epidemiological study of calf health and performance in Norwegian dairy herds* (doktoravhandling)
* 1986: *Husdyrhygiene* – Forlaget Yrkeslitteratur
* 1998: *Forebyggende helsearbeid i husdyrproduksjonen* – Landbruksforlaget
* 2008: *Dølafeet* – utgitt av Tine Meieriet Øst
* 2016: *Husdyrbruk i Nord-Østerdalen* – Museumsforlaget
* 2019: *Hest i Nord-Østerdalen* – Sollia forlag
* 2021: *Småfehold i Nord-Østerdalen - en viktig primærnæring* – Sollia forlag; medforfatter: Bjørn Brænd

## Referanser


## Eksterne lenker
*Vitenskapelige publikasjoner av Egil Simensen i den akademiske søkemotoren Google Scholar
*Bøker av Egil Simensen i Nasjonalbiblioteket
*Publikasjoner av Egil Simensen i BIBSYS
*Publikasjoner av Egil Simensen i forskningsdokumentasjonssystemet CRIStin
Leonard William King

**Leonard William King** (født 8. desember 1869 i London, død 20. august 1919) var en britisk arkeolog og assyriolog utdannet ved t Rugby School og ved King's College i Cambridge. Han samlet inn steininskripsjoner fra flere steder i Midtøsten, underviste i assyrisk og Babylons arkeologi ved King's College i mange år, og publiserte mange verker om disse emner. Han oversatte gamle tekster, som Hammurabis lov. Han ble *Assistant Keeper* av egyptiske og assyriske oldtidssaker ved British Museum.

## Verker
* 
* Letters and Inscriptions of Hammurabi, 3 vols. (1898–1900)
* *[[Encyclopaedia Biblica]]* (contributor) (1903)
* Babylonian Religion and Mythology. (1903)
* Egypt and Western Asia in the light of Recent Discoveries (1907)
* Chronicles Concerning Early Babylonian Kings (1907) - vol1 - vol2
* Legends of Babylon and Egypt in Relation to Hebrew Tradition (Schweich Lecture for 1916)
* The seven tablets of creation : or The Babylonian and Assyrian legends concerning the creation of the world and of mankind. (1902)
* The Code of Hammurabi (translation). (1899)

## Referanser


## Eksterne lenker
* CDLI Wiki 
*
Cyrsylus

***Cyrsylus*** er en slekt av biller som tilhører familiegruppen bladbiller (Chrysomelidae).

## Utseende

## Levevis
Både larvene og de voksne (imago) billene lever på planter.

## Utbredelse
Slekten er utbredt i Mellom-Amerika og Karibia.

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien **jordlopper**, Alticinae Newman, 1834
****** stammen Alticini
******* Slekten ***Cyrsylus*** Jacoby, 1891
******** *[[Cyrsylus basalis]]* Jacoby, 1891
******** *[[Cyrsylus crassicornis]]* Jacoby, 1891
******** *[[Cyrsylus cubensis]]* Blake, 1959
******** *[[Cyrsylus fulvipes]]* Jacoby, 1891
******** *[[Cyrsylus hispaniolae]]* Blake, 1949
******** *[[Cyrsylus jamaicanus]]*
******** *[[Cyrsylus pulcherrimus]]* (Allard, 1866)
******** *[[Cyrsylus recticollis]]* Jacoby, 1891
******** *[[Cyrsylus santoensis]]* Bechyné, 1956
******** *[[Cyrsylus vittatus]]* Jacoby, 1891
******** *[[Cyrsylus volkameriae]]* (Fabricius, 1792)

## Eksterne lenker
*
Exoceras

***Exoceras*** er en slekt av biller som tilhører familiegruppen bladbiller (Chrysomelidae).

## Utseende
Små til middelsstore, avlange, brungule til rødbrune jordlopper. Antennene er tynne, gjerne lengre enn kroppen. Hodet er noe snuteformet forlenget, gjerne med påfallende groper i pannen. Pornotum er avrundet, mye bredere enn langt. Dekkvingene er jevnbrede, gjerne med litt markert "skulderbule".

## Levevis
Artene lever på planter tilhørende mange forskjellige familier.

## Utbredelse
Slekten er utbredt i den neotropiske økosonen, flere av artene på øyene i Karibia.

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien **jordlopper**, Alticinae Newman, 1834
****** stammen Alticini
******* understammen Manobiina Bechyné & Bechyné, 1975
******** Slekten ***Exoceras*** Jacoby, 1891
********* *[[Exoceras carnifer]]* Bechyné, 1958
********* *[[Exoceras castaneus]]* (Jacoby, 1889)
********* *[[Exoceras cyanescens]]* Bechyné, 1955
********* *[[Exoceras cynocephalus]]* Bechyné & Bechyné, 1967
********* *[[Exoceras facialis]]* Jacoby, 1891
********* *[[Exoceras flinti]]* Blake - Dominica
********* *[[Exoceras heikertingeri]]* Bechyné, 1955
********* *[[Exoceras hippocephalus]]* Bechyné & Bechyné, 1967
********* *[[Exoceras laticollis]]* Bechyné, 1958
********* *[[Exoceras pallidus]]* Bechyné, 1955
********* *[[Exoceras sixtus]]* Bechyné, 1955
********* *[[Exoceras suffriani]]* (Jacoby, 1897)
********* *[[Exoceras trinitatis]]* (Bryant, 1927)

## Eksterne lenker
*
Før frosten

***Før frosten***  er en dansk dramafilm fra 2019, regissert av Michael Noer. Hovedrollene spilles av Jesper Christensen, mens andre sentrale roller spilles av Clara Rosager, Ghita Nørby og Elliott Crosset Hove.

Den er produsert av Matilda Appelin, Tomas Radoor og René Ezra for Nordisk Film.

## Handling
I Danmark på 1800-tallet opplever en bonde en veldig dårlig høst, og får dermed ikke nok mat til å mette familien sin. Bonden går derfor med på en avtale, som inkluderer at gården hans og datteren hans skal gifte seg, med en velstående bonde som holder til i nærheten.

## Medvirkende
* Jesper Christensen som Jens
* Clara Rosager som Signe
* Magnus Krepper som Gustav
* Elliott Crosset Hove som Peder
* Rasmus Hammerich som Holger
* Ghita Nørby som Agnes
* Gustav Dyekjær Giese som Laurits
* Oscar Dyekjær Giese som Ole
* Bertil De Lorenzi som Mads

## Priser
Jesper Christensen vant Bodilprisen for beste mannlige hovedrolle i 2020 for rollen som Jens og Louize Nissen Robertprisen for årets kostymedesigner samme år.

## Referanser

 
 
 

## Eksterne lenker
*
Iphitroides

***Iphitroides*** er en slekt av biller som tilhører familiegruppen bladbiller (Chrysomelidae).

## Utseende
En middelsstor, avlang jordloppe. Hode og bakkropp er gulrøde, dekkvingene gulbrune, antenner og bein svarte. Antennene er rundt halvparten så lange som kroppen. pronotum er avrundet firkantet, mye bredere enn langt og mye smalere enn dekkvingene. 
## Levevis
Både larvene og de voksne (imago) billene lever på planter.

## Utbredelse
Slekten er utbredt i Mexico, dessuten er det registrert én art fra Venezuela, men det er noe usikkert om denne hører hjemme her.

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien **jordlopper**, Alticinae Newman, 1834
****** stammen Alticini
******* Slekten ***Iphitroides*** Jacoby, 1891
******** *[[Iphitroides nigrocincta]]* Jacoby, 1891
******** *[[Iphitroides perturbata]]* Bechyné, 1955 - Venezuela, usikkert om den bør plasseres her
******** *[[Iphitroides quadrimaculata]]* Jacoby, 1891
******** *[[Iphitroides quadripunctata]]* Jacoby, 1891
******** *[[Iphitroides violaceipennis]]* Jacoby, 1891

## Eksterne lenker
*
Frygtelig lykkelig

***Frygtelig lykkelig*** er en dansk drama-thriller fra 2008 regissert av Henrik Ruben Genz. Filmen er basert på Erling Jepsens roman fra 2004 med samme navn. Handlingen utspiller seg på et lite sted i Sønderjylland og er basert på virkelige hendelser.

Etter premiehelga var filmen ifølge Nordisk Film sett av 31&nbsp;424 personer. 

Filmen mottok i 2009 syv Robert-statuetter, blant annet for årets spillefilm og seks Bodilpriser, inkludert Bodilprisen for beste danske film. Den ble tildelt hovedprisen Grand Prix Crystal Globe på Karlovy Vary internasjonale filmfestival. 

## Handling
Robert Hansen arbeider som politimann i København, men har blitt omplassert av sin overordnede til en midlertidig stilling som eneste politimann i den lille landsbyen Skarrild - som ligger i et myrlendt lavland. Robert har akkurat kommet ut av terapi etter et sammenbrudd han opplevde etter å ha truet sin utro kone og den nye kjæresten hennes med en pistol. Robert håper at oppholdet i landsbyen skal være raskt overstått, slik at han kan gjenforenes med datteren Josefine - som har fått beskjed om at Robert nå befinner seg i Australia.

I Skarrild møter Robert noen fra de uvanlige lokalbefolkningen, deriblant Dr. Zerleng og hans to kumpaner, kjøpmannen og presten. Han møter også Ingelise Buhl, et offer for overgrep i ekteskapet sitt. Robert besøker også den lokale sykkel-butikken. Men det er ingen ansatte i butikken, og Robert blir fortalt at eieren av butikken plutselig forsvant for en stund siden. Etter hvert blir det klart for Robert at de lokale innbyggerne foretrekker å sørge for rettferdighet på deres egen måte, istedenfor å involvere myndighetene eller politiet.

Robert utvikler romantiske følelser for Ingelise. Etter enda et tilfelle av overgrep fra ektemannen hennes, Jørgen, går Robert hjem til henne for å sjekke hvordan hun har det. Jørgen har drukket alt for mye alkohol, og har sovnet i gangen. Robert finner Ingelise liggende i sengen, noe forslått, og hun begynner å forføre Robert. De har sex - med når stønn fra Ingelise truer med å vekke Jørgen, forsøker Robert å dempe henne med en pute. Dette kveler henne ved et uhell.

Robert klarer å snike seg vekk fra huset, uten å vekke Jørgen. Dagen etter blir resten av lokalbefolkningen varslet, og Robert kommer til åstedet for å undersøke saken. Når doktoren har undersøkt liket, erklærer han at dødsfallet skyldes hjertestans. Mens Robert oppdager at han mistet en knapp fra uniformen hans under kampen deres. Men de fleste innbyggerne i området tror at Jørgen var ansvarlig for dødsfallet.

## Medvirkende
* Jakob Cedergren som Robert Hansen - Byens landbetjent 
* Kim Bodnia som Jørgen - Ingerlises mann
* Lene Maria Christensen som Ingelise Buhl 
* Lars Brygmann som Dr. Zerleng

## Referanser


 
 


## Eksterne lenker
*
Jayaraman Anbazhagan

**Jayaraman Anbazhagan** (tamilsk: ஜெயராமன் அன்பழகன், født 10. juni 1958, død 10. juni 2020 i Chennai) var en indisk filmprodusent og politiker.

### Politiker
Han satt i tre valgperioder som representant i delstaten Tamil Nadus lovgivende forsamling (2011, og 2016) for valgkretsen Chepauk-Thiruvallikeni i Chennai District (2011 og 2016). Han tilhørte partiet Dravida Munnetra Kazhagam. Første gang han satt i forsamlingen (fra 2001) var det for Theagaraya Nagar Constituency,. Han stilte til valg også i 2006, men ble da ikke valgt.

Anbazhagan døde 10. juni 2020 i Rela Institute & Medical Centre i Chromepet i Chennai av COVID-19, og var den første indiske politiker som hadde dødd av koronaviruset.

## Filmografi
;Som produsent
**[[Aadhi Baghavan]]* (2013)

;Som distributør
**[[Yaaruda Mahesh]]* (2013)

## Referanser
Daniel Gusfre Ims

**Daniel Gusfre Ims** (født 1975 i Våle i Vestfold) er en norsk språkviter og politiker. Han er født og oppvokst i  Våle i Vestfold fylke (i dag en del av Tønsberg kommune). Han er også kjent for sin markante og breie våledialekt som er en variant av bygdemålene i indre Vestfold.

Ims er både nestleder i Tønsberg Arbeiderparti og seksjonssjef i Språkrådet.

## Referanser
Grunnkretser i Fjord kommune

**Grunnkretser i Fjord kommune** er delområder og grunnkretser som seksjonerer Fjord kommune, Møre og Romsdal, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.

## Grunnkretser
* **Delområde **
** 
** 
** 
** 
** 
* **Delområde **
** 
** 
** 
** 
** 
** 
** 
** 
** 
** 
** 
** 
** 
** 
** 
** 
** 

## Se også
* Lister over grunnkretser i Norge

## Eksterne lenker
* Delområde- og grunnkretsinndeling 2020 fra Statistisk sentralbyrå